Seulakoit

Seulakoit (Incurvariidae) on seulakoimaisiin (Adeloidea) kuuluva perhosheimo. Niiden siipiväli on tavallisesti 0,9–3,3 senttimetriä. Seulakoiden toukat elävät koivukasveissa, pyökkikasveissa ja ruusukasveissa. Ensin ne kovertavat kasvien lehtiä, mutta sitten ne leikkaavat lehdestä litteän kannettavan pussin ja elävät siinä maassa syöden kuolleita kasvinosia. Aikuisena seulakoiden pää on karkeasuomuinen, vaikka otsa onkin toisinaan tiivissuomuisempi. Niiltä puuttuvat sekä pistesilmät että ketoseemat. Niiden tuntosarvien pituus on yleensä noin puolet etusiiven mitasta. Seulakoita tavataan Suomessa joka vuosi.

 Lähteet 

Luokka:Seulakoimaiset